ddrg/super_eurlex huggingface dataset:
Úradný vestník L 154 , 09/06/1984 S. 0039 - 0040



Výmena Listov týkajúca sa bodu 2 Výmeny listov medzi Európskym hospodárskym spoločenstvom a Bulharskou ľudovou republikou o obchode v sektore ovčieho a kozieho mäsa List č. 1 Vážený pane, s odkazom na Výmenu listov medzi Bulharskou ľudovou republikou a Európskym hospodárskym spoločenstvom o obchode v sektore ovčieho a kozieho mäsa, podpísanou 26. januára 1982, a na diskusie medzi obidvomi stranami v súlade s bodom 12 tejto výmeny, mám tú česť informovať Vás, že počas obdobia platnosti tejto dohody vláda Bulharskej ľudovej republiky bude pokračovať tak, aby zabezpečila, že obchodovanie s bulharskými výrobkami v rámci spoločenstva bude usmerňované takým spôsobom, aby sa zabránilo akýmkoľvek zmenám v trendoch tradičného obchodného toku do určitých oblastí trhov, ktoré sú považované za citlivé. Najmä príslušné orgány Bulharskej ľudovej republiky budú dbať na to, aby vývoz do Francúzska a Írska bol obmedzený množstvami takto: V roku 1984: - Francúzsko: 360 ton, ekvivalentná jatočná hmotnosť, - Írsko: nula. V ďalších rokoch: množstvo bude stanovené dohodou v rámci konzultácií ustanovených v bode 9 dohody. Bol by som Vám zaviazaný, keby ste potvrdili prijatie tohto listu. Prijmite, prosím, výraz mojej najhlbšej úcty. Za vláduBulharskej ľudovej republiky List č. 2 Vážený pane, mám česť potvrdiť dnešným dátumom prijatie Vášho listu tohto znenia: "S odkazom na Výmenu listov medzi Bulharskou ľudovou republikou a Európskym hospodárskym spoločenstvom o obchode v sektore ovčieho a kozieho mäsa, podpísanou 26. januára 1982, a na diskusie medzi obidvomi stranami v súlade s bodom 12 tejto výmeny, mám tú česť informovať Vás, že počas obdobia platnosti tejto dohody vláda Bulharskej ľudovej republiky bude pokračovať tak, aby zabezpečila, že obchodovanie s bulharskými výrobkami v rámci spoločenstva bude usmerňované takým spôsobom, aby sa zabránilo akýmkoľvek zmenám v trendoch tradičného obchodného toku do určitých oblastí trhov, ktoré sú považované za citlivé. Najmä kompetentné orgány Bulharskej ľudovej republiky budú dbať na to, aby vývoz do Francúzska a Írska bol obmedzený množstvami takto: V roku 1984: - Francúzsko: 360 ton, ekvivalentná jatočná hmotnosť, - Írsko: nula. V ďalších rokoch: množstvo bude stanovené dohodou v rámci konzultácii ustanovených v bode 9 dohody. Bol by som Vám zaviazaný, keby ste potvrdili prijatie tohto listu." Prijmite, prosím, výraz mojej najhlbšej úcty. V meneRady Európskych spoločenstiev --------------------------------------------------
Úradný vestník L 166 , 26/06/1984 S. 0006 - 0006



Dohoda vo forme výmeny listov medzi Európskym hospodárskym spoločenstvom a Barbadosom, Belize, Konžskou republikou, Fidži, Guyanskou kooperatívnou republikou, Jamajkou, Kenskou republikou, Madagaskarskou republikou, Malawijskou republikou, Mauríciom, Surinamskou republikou, Svazijským kráľovstvom, Tanzánijskou zjednotenou republikou, Trinidadom a Tobagom, Ugandskou republikou, Zimbabwianskou republikou a Republikou Pobrežia Slonoviny o pristúpení posledne menovanej krajiny k Protokolu 7 o cukre krajín AKT pripojenému k Druhému dohovoru krajín AKT-EHS List č. 1 Vážený pane, Krajiny africkej, karibskej a tichomorskej oblasti uvedené v Protokole 7 o cukre krajín AKT pripojenému k Druhému dohovoru krajín AKT-EHS, Republika Pobrežia Slonoviny a Európske hospodárske spoločenstvo sa dohodli na tomto. Republika Pobrežia Slonoviny sa týmto zahŕňa do článku 3 odsek 1 uvedeného protokolu s množstvom 2000 ton (hodnota bieleho cukru) odsúhlaseným na najbližšie obdobie s účinnosťou od 1. júla 1983. Bol by som Vám zaviazaný, keby ste potvrdili prijatie tohto listu a potvrdili, že tento list spolu s Vašou odpoveďou tvoria dohodu medzi vládami uvedených krajín AKT a spoločenstvom. Prijmite, prosím, výraz mojej najhlbšej úcty. V mene RadyEurópskych spoločenstiev List č. 2 Vážený pane, mám česť potvrdiť dnešným dátumom prijatie Vášho listu tohto znenia: "Krajiny africkej, karibskej a tichomorskej oblasti uvedené v Protokole 7 o cukre krajín AKT pripojenému k Druhému dohovoru krajín AKT-EHS, Republika Pobrežia Slonoviny a Európske hospodárske spoločenstvo sa dohodli na tomto. Republika Pobrežia Slonoviny sa týmto zahŕňa do článku 3 odsek 1 uvedeného protokolu s množstvom 2000 ton (hodnota bieleho cukru) odsúhlaseným na najbližšie obdobie s účinnosťou od 1. júla 1983. Bol by som Vám zaviazaný, keby ste potvrdili prijatie tohto listu a potvrdili, že tento list spolu s Vašou odpoveďou tvoria dohodu medzi vládami uvedených krajín AKT a spoločenstvom." Mám česť potvrdiť, že vlády krajín AKT uvedených vo Vašom liste súhlasia s jeho obsahom. Prijmite, prosím, výraz mojej najhlbšej úcty. Za vlády --------------------------------------------------
Úradný vestník L 183 , 14/07/1988 S. 0028 - 0029

Fínske špeciálne vydanie: Kapitola 15 Zväzok 8 S. 0103

Švédske špeciálne vydanie: Kapitola 15 Zväzok 8 S. 0103



Návrh medzinárodnej Komisie na ochranu rýna pred znečisťovaním, určený pre doplnenie prílohy iv dohovoru o ochrane rýna proti chemickému znečisťovaniu, podpísaného v bone 3. decembra 1976 MEDZINÁRODNÁ KOMISIA NA OCHRANU RÝNA PRED ZNEČISŤOVANÍM, so zreteľom na Dohovor o ochrane Rýna pred chemickým znečisťovaním, podpísaný v Bone 3. decembra 1976, so zreteľom najmä na jeho články 3, 4, 5 a 14, NAVRHUJE ZMLUVNÝM STRANÁM DOHOVORU, aby príloha IV dohovoru bola, vo vzťahu k tetrachlormetánu, doplnená takto: Látka alebo skupina látok | Pôvod | Medzná hodnota vyjadrená maximálnou koncentráciou látky | Medzná hodnota vyjadrená maximálnym množstvom látky | Termín pre dané vypúšťanie | Poznámky | 1 | 2 | 3 | 4 | 5 | 6 | Tetrachlormetán | 1.Výroba tetrachlormetánu perchloráciou bez premývania | 1,5 mg/l odpadové vody | 2,5 g/t celkovej výrobnej kapacity tetrachlormetánu a perchloretylénu | 1. január 1988 | ,,,, | 2.Výroba chlorometánu chlorovaním metánu (vrátane vysokotlakovej elektrolýzy alkalických chloridov) a z metanolu | 1,5 mg/l odpadové vody | 10 g/t celkovej výrobnej kapacity chlorometánov | 1. január 1988 | ,,,, | 3.Premena na chlórfluorované uhľovodíky | | | | | Podľa potreby budú medzné hodnoty pre iné priemyselné odvetvie, ako napríklad pre závody používajúce tetrachlormetán ako rozpúšťadlo, navrhnuté Medzinárodnou komisiou neskôr. Dovtedy budú vlády stanovovať emisné normy pre tetrachlormetán nezávisle v súlade s článkami 3 a 4 dohovoru. Tieto normy musia brať do úvahy najlepšie technické prostriedky, ktoré sú k dispozícii, a nesmú byť menej prísne než najbližšie porovnateľné medzné hodnoty v prílohe IV. Ustanovenie tohto odseku sa tiež uplatňuje, ak sa priemyselné zariadenie zaoberá inou činnosťou, než je tá, pre ktorú boli v tabuľke stanovené medzné hodnoty, pokiaľ môže touto činnosťou vznikať tetrachlormetán. Podľa článkov 14 a 19 dohovoru nadobudnú tieto opatrenia účinnosť po ich jednomyseľnom prijatí zmluvnými stranami dohovoru. Zmluvné strany oznámia ich prijatie vláde Švajčiarskej konfederácie, ktorá potvrdí prijatie oznámenia. --------------------------------------------------
Úradný vestník L 156 , 23/06/1999 S. 0024 - 0025



Dohoda, ktorou sa mení a dopĺňa Dohoda o vedecko-technickej spolupráci medzi Európskym spoločenstvom a Kanadou RADA EURÓPSKEJ ÚNIE v mene Európskeho spoločenstva na jednej strane a VLÁDA KANADY na druhej strane, so zreteľom na Dohodu o vedecko-technickej spolupráci medzi Európskym spoločenstvom a Kanadou, ktorá vstúpila do platnosti 27. februára 1996, keďže obe strany si želajú rozšíriť oblasť pôsobnosti dohody a zmeniť a doplniť dohodu v súlade s jej článkom 12 písm. b); keďže rokovania o týchto zmenách a doplnkoch boli úspešne skončené, DOHODLI SA TAKTO: Článok 1 1. Text článku 4 Dohody o vedecko-technickej spolupráci medzi Európskym spoločenstvom a Kanadou sa nahrádza týmto: "Článok 4 Oblasti spolupráce Pre spoločenstvo zahŕňa spolupráca všetky činnosti výskumu, technologického rozvoja a demonštračných činností, na ktoré sa vzťahujú články 130G písm. a) [1] a 130G písm. d) [2] Zmluvy o založení Európskeho spoločenstva, a to v poslednom prípade výlučne iba ak ide o siete medzi prevádzkovateľmi infraštruktúry a súvisiacimi výskumnými projektmi. Pre Kanadu zahŕňa spolupráca všetky vedecké a technické činnosti vykonávané na iné účely ako obranu, financované alebo vykonávané oddeleniami alebo agentúrami kanadskej vlády. Táto spolupráca môže zahŕňať vedecké a technické činnosti financované alebo vykonávané vládami kanadských provincií alebo teritórií, pokiaľ s tým príslušná vláda súhlasí. Kanada diplomatickou cestou oznámi spoločenstvu uplatňovanie tejto dohody v uvedených provinciách a teritóriách." 2. V článku 6 dohody sa písm. b) bod 2 zrušuje. Článok 2 Dohoda vstupuje do platnosti dňom, kedy si obe strany písomne oznámili splnenie svojich príslušných právnych požiadaviek. Článok 3 Táto dohoda je vyhotovená v dánskom, holandskom, anglickom, fínskom, francúzskom, nemeckom, gréckom, talianskom, portugalskom, španielskom a švédskom jazyku, pričom každé znenie je rovnako autentické. Na dôkaz toho podpísali menovaní túto zmenu a doplnenie. V Otave sedemnásteho decembra tisícdeväťstodeväťdesiatosem. Za Európske spoločenstvo +++++ TIFF +++++ Za vládu Kanady +++++ TIFF +++++ [1] "Vykonávanie výskumu, technologického rozvoja a demonštračných programov podporou spolupráce s a medzi podnikmi, výskumnými strediskami a univerzitami". [2] "Podpora vzdelávania a mobility výskumných pracovníkov v spoločenstve". --------------------------------------------------
Úradný vestník L 336 , 23/12/2003 S. 0100 - 0100



Dohoda medzi Európskym spoločenstvom a Austráliou, ktorou sa mení a dopĺňa Dohoda o obchode s vínom EURÓPSKE SPOLOČENSTVO (ďalej len "spoločenstvo") na jednej strane a AUSTRÁLIA na strane druhej, so zreteľom na Dohodu medzi spoločenstvom a Austráliou o obchode s vínom, podpísanú v Bruseli a Canberre 26. a 31. januára 1994, naposledy zmenenú a doplnenú dohodou zo 6. augusta 2002, keďže: Bod 1b prílohy I k tejto dohode povoľuje použitie katiónových meničov iónov na účely stabilizácie austrálskych vín dovezených a obchodovaných v spoločenstve; toto povolenie sa udeľuje dočasne do 30. júna 2003. Až do konečného rozhodnutia o úprave s katiónovými meničmi iónov by sa malo povolenie tejto úpravy na austrálske vína predĺžiť do 30. júna 2004, DOHODLI SA TAKTO: Článok 1 Dohoda medzi Európskym spoločenstvom a Austráliou o obchode s vínom, podpísaná v Bruseli a Canberre 26. a 31. januára 1994, naposledy zmenená a doplnená dohodou zo 6. augusta 2002, sa týmto mení a dopĺňa takto: V prílohe I bode 1b sa dátum "30. jún 2003" nahrádza dátumom "30. jún 2004". Článok 2 Táto dohoda nadobúda platnosť 1. júla 2003. Článok 3 Táto dohoda je vypracovaná v druhopise v španielskom, dánskom, nemeckom, gréckom, anglickom, francúzskom, talianskom, holandskom, portugalskom, fínskom a švédskom jazyku, pričom každý z týchto textov je rovnako autentický. NA DÔKAZ TOHO podpísali podpísaní splnomocnení zástupcovia túto dohodu. V Bruseli 10. decembra 2003 Za Austráliu Michal J. Taylor Za Európske spoločenstvo José Manuel Silva Rodriguez --------------------------------------------------
Výmena listov tvoriacich dohodu s Novým Zélandom o úpravách prílohy V dohody medzi Európskym spoločenstvom a Novým Zélandom o hygienických opatreniach, ktoré sa uplatňujú v obchodovaní so živými zvieratami a živočíšnymi výrobkami.



Official Journal L 332 , 06/11/2004 P. 0017 - 0058



Výmena listov tvoriacich dohodu s Novým Zélandom o úpravách prílohy V dohody medzi Európskym spoločenstvom a Novým Zélandom o hygienických opatreniach, ktoré sa uplatňujú v obchodovaní so živými zvieratami a živočíšnymi výrobkami. A. List Európskeho spoločenstva V Bruseli 28. júla 2004 Vážený pane, vzhľadom na článok 16 ods. 2 dohody medzi Európskym spoločenstvom a Novým Zélandom o hygienických opatreniach, ktoré sa uplatňujú v obchodovaní so živými zvieratami a živočíšnymi výrobkami, si dovoľujem navrhnúť úpravy v prílohe V dohody takto: Podľa odporúčania Spoločného riadiaceho výboru vytvoreného na základe článku 16 ods. 1 dohody nahraďte text prílohy V príslušnými textami prílohy, ktorá je tu priložená. Bol by som Vám zaviazaný, keby ste potvrdili súhlas Nového Zélandu s týmito úpravami prílohy dohody. Prijmite, prosím, výraz mojej najhlbšej úcty. Za Európske spoločenstvo Robert Madelin B. List z Nového Zélandu V Bruseli 9. septembra 2004 Vážený pane, mám tú česť sa odvolať na Váš list obsahujúci podrobnosti navrhnutých úprav v prílohe V dohody medzi Európskym spoločenstvom a Novým Zélandom o hygienických opatreniach uplatňovaných v obchodovaní so živými zvieratami a živočíšnymi výrobkami. Z tohto hľadiska je mi cťou, aby som Vám potvrdil prijateľnosť navrhovaných úprav pre Nový Zéland podľa odporúčania Spoločného riadiaceho výboru vytvoreného na základe článku 16 ods. 1 dohody s priloženou kópiou. Prijmite, prosím, výraz mojej najhlbšej úcty. Za príslušný orgán Nového Zélandu Wade Armstrong --------------------------------------------------
Dohoda vo forme výmeny listov o predbežnom vykonávaní protokolu, ktorým sa na obdobie od 18. januára 2005 do 17. januára 2011 stanovujú možnosti rybolovu a výška finančného príspevku podľa Dohody medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel



Úradný vestník L 348 , 30/12/2005 S. 0003 - 0003



Dohoda vo forme výmeny listov o predbežnom vykonávaní protokolu, ktorým sa na obdobie od 18. januára 2005 do 17. januára 2011 stanovujú možnosti rybolovu a výška finančného príspevku podľa Dohody medzi Európskym hospodárskym spoločenstvom a Seychelskou republikou o rybolove v blízkosti pobrežia Seychel A. List vlády Seychelskej republiky: Vážený pán, s odvolaním sa na protokol parafovaný 23. septembra 2004, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok, mám česť Vás informovať, že vláda Seychelskej republiky je ochotná predbežne vykonávať protokol od 18. januára 2005, až kým nenadobudne konečnú platnosť v súlade s jeho článkom 13, za predpokladu, že Európske spoločenstvo je pripravené postupovať rovnako. Týmto Vás upozorňujem, že prvú splátku je podľa článku 2 protokolu potrebné zaplatiť do 30. septembra 2005. Bol by som Vám zaviazaný, keby ste potvrdili súhlas Európskeho spoločenstva s týmto predbežným vykonávaním. Prijmite, prosím, výraz mojej najhlbšej úcty. Za vládu Seychelskej republiky B. List Európskeho spoločenstva Vážený pán, Mám česť potvrdiť dnešným dátumom prijatie Vášho listu tohto znenia: "Vážený pán, s odvolaním sa na protokol parafovaný 23. septembra 2004, ktorým sa na obdobie od 18. januára 2005 do 17. januára 2011 stanovujú možnosti rybolovu a finančný príspevok, mám česť Vás informovať, že vláda Seychelskej republiky je ochotná predbežné vykonávať protokol od 18. januára 2005, až kým nenadobudne konečnú platnosť v súlade s jeho článkom 13, za predpokladu, že Európske spoločenstvo je pripravené postupovať rovnako. Týmto Vás upozorňujem, že prvú splátku je podľa článku 2 protokolu potrebné zaplatiť do 30. septembra 2005. Bol by som Vám zaviazaný, keby ste potvrdili súhlas Európskeho spoločenstva s týmto predbežným vykonávaním." Mám česť potvrdiť súhlas Európskeho spoločenstva s predbežným vykonávaním. Prijmite, prosím, výraz mojej najhlbšej úcty. Za Radu Európskej únie --------------------------------------------------
Dohoda vo forme výmeny listov týkajúca sa predbežného vykonávania protokolu, ktorým sa stanovujú možnosti rybolovu a finančný príspevok podľa Dohody medzi Demokratickou republikou Svätého Tomáša a Princovho ostrova a Európskym spoločenstvom na obdobie od 1. júna 2006 do 31. mája 2010



Úradný vestník L 205 , 07/08/2007 S. 0061 - 0062



20070723 Dohoda vo forme výmeny listov týkajúca sa predbežného vykonávania protokolu, ktorým sa stanovujú možnosti rybolovu a finančný príspevok podľa Dohody medzi Demokratickou republikou Svätého Tomáša a Princovho ostrova a Európskym spoločenstvom na obdobie od 1. júna 2006 do 31. mája 2010 A. List vlády Demokratickej republiky Svätého Tomáša a Princovho ostrova Vážený pán, s odvolaním sa na protokol parafovaný vo štvrtok 25. mája 2006, ktorým sa stanovujú možnosti rybolovu a finančný príspevok na obdobie od 1. júna 2006 do 31. mája 2010, je mi cťou Vám oznámiť, že Demokratická republika Svätého Tomáša a Princovho ostrova je pripravená predbežne vykonávať tento protokol od 1. júna 2006, až kým tento protokol nenadobudne platnosť podľa svojho článku 12, pokiaľ bude Európske spoločenstvo pripravené konať rovnako. V tomto prípade je zrejmé, že prvá splátka finančného príspevku stanovená v článku 2 protokolu sa vyplatí pred 15. májom 2007. Bol by som Vám zaviazaný, ak by ste potvrdili súhlas Európskeho spoločenstva s takýmto predbežným vykonávaním. Prijmite, prosím, výraz mojej najhlbšej úcty. Za vládu Svätého Tomáša a Princovho ostrova B. List Spoločenstva Vážený pán, je mi cťou potvrdiť k dnešnému dňu príjem Vášho listu s nasledujúcim znením: "… s odvolaním sa na protokol parafovaný vo štvrtok 25. mája 2006, ktorým sa stanovujú možnosti rybolovu a finančný príspevok na obdobie od 1. júna 2006 do 31. mája 2010, je mi cťou Vám oznámiť, že Demokratická republika Svätého Tomáša a Princovho ostrova je pripravená predbežne vykonávať tento protokol od 1. júna 2006, až kým tento protokol nenadobudne platnosť podľa svojho článku 12, pokiaľ bude Európske spoločenstvo pripravené konať rovnako. V tomto prípade je zrejmé, že prvá splátka finančného príspevku stanovená v článku 2 protokolu sa vyplatí pred 15. májom 2007." Je mi cťou potvrdiť Vám súhlas Európskeho spoločenstva s takýmto predbežným vykonávaním. Prijmite, prosím, výraz mojej najhlbšej úcty. V mene Rady Európskej únie --------------------------------------------------
Protokol, ktorým sa mení a dopĺňa Dohoda medzi Európskym spoločenstvom a Moldavskou republikou o určitých aspektoch leteckých dopravných služieb



Úradný vestník L 073 , 15/03/2008 S. 0027 - 0028



Protokol, ktorým sa mení a dopĺňa Dohoda medzi Európskym spoločenstvom a Moldavskou republikou o určitých aspektoch leteckých dopravných služieb EURÓPSKE SPOLOČENSTVO na jednej strane a MOLDAVSKÁ REPUBLIKA na strane druhej (ďalej len "strany"), SO ZRETEĽOM na dohodu medzi Moldavskou republikou a Bulharskou republikou podpísanú 17. apríla 1996 v Sofii a dohodu medzi Moldavskou republikou a Rumunskom podpísanú 28. júna 1993 v Kišiňove, SO ZRETEĽOM na Dohodu medzi Európskym spoločenstvom a Moldavskou republikou o určitých aspektoch leteckých dopravných služieb podpísanú v Bruseli 11. apríla 2006 (ďalej len "horizontálna dohoda"), ZOHĽADŇUJÚC pristúpenie Bulharskej republiky a Rumunska k Európskej únii a teda aj k Spoločenstvu 1. januára 2007, DOHODLI SA TAKTO: Článok 1 Do písmena a) prílohy I k horizontálnej dohode sa za záznamy týkajúce sa Rakúska a Poľska v tomto poradí vkladajú nasledujúce zarážky: - "— Dohoda medzi vládou Bulharskej republiky a vládou Moldavskej republiky o leteckých službách medzi ich územiami a mimo nich, podpísaná 17. apríla 1996 v Sofii (ďalej len "dohoda medzi Moldavskom a Bulharskom"),"; - "— Dohoda medzi vládou Rumunska a vládou Moldavskej republiky týkajúca sa leteckých služieb podpísaná 28. júna 1993 v Kišiňove, zmenená a doplnená Dodatkovým protokolom podpísaným v Bukurešti 31. januára 2003, naposledy zmenená a doplnená výmenou nót s dátumami 5. mája 2004 a 12. mája 2004 (ďalej len "dohoda medzi Moldavskom a Rumunskom"),". Článok 2 Do prílohy II k horizontálnej dohode sa za záznamy týkajúce sa "dohody medzi Moldavskom a Rakúskom" a "dohody medzi Moldavskom a Poľskom" v tomto poradí vkladajú nasledujúce zarážky: a) do písmena a) "Určenie leteckého dopravcu členským štátom": - "— článok 3 ods. 5 dohody medzi Moldavskom a Bulharskom,"; - "— článok 3 dohody medzi Moldavskom a Rumunskom,"; b) do písmena b) "Zamietnutie, zrušenie, pozastavenie alebo obmedzenie oprávnení alebo povolení": - "— článok 4 ods. 1 písm. a) dohody medzi Moldavskom a Bulharskom,"; - "— článok 4 ods. 1 písm. a) dohody medzi Moldavskom a Rumunskom,"; c) do písmena d) "Zdaňovanie leteckých pohonných hmôt": - "— článok 7 dohody medzi Moldavskom a Bulharskom,"; - "— článok 9 dohody medzi Moldavskom a Rumunskom,"; d) do písmena e) "Tarify za prepravu v rámci Európskeho spoločenstva": - "— článok 9 dohody medzi Moldavskom a Bulharskom,"; - "— článok 8 dohody medzi Moldavskom a Rumunskom,". Článok 3 Tento protokol nadobudne platnosť, keď si strany navzájom písomne oznámia, že ich príslušné vnútorné postupy, ktoré sú potrebné na nadobudnutie platnosti protokolu, sú ukončené. Článok 4 Tento protokol je vyhotovený v úradných jazykoch strán, pričom každé znenie je rovnako autentické. --------------------------------------------------
a)

Spoločenstvo, pokiaľ sa ho to týka, uplatňuje bezpečnostné záruky založené na systéme bezpečnostných záruk Euratomu, a to s rovnakou účinnosťou a rozsahom pôsobnosti, ako sa ustanovuje dohodami o bezpečnostných zárukách uvedenými v ustanovení písmena a) odseku 1 tohto článku, alebo, ak to nie je možné,
3.1.

Licencia FLEGT sa vyhotovuje v týchto siedmich kópiách: i. „Originál“ (Original) pre príslušný orgán na bielom papieri, ii. „Kópia pre colné orgány v krajine určenia“ (Copy for Customs at destination) na žltom papieri, iii. „Kópia pre dovozcu“ (Copy for the Importer) na bielom papieri, iv. „Kópia pre licenčný orgán“ (Copy for the Licensing Authority) na bielom papieri, v. „Kópia pre držiteľa licencie“ (Copy for the Licensee) na bielom papieri, vi. „Kópia pre útvar informácií o licenciách“ (Copy for the Licence Information Unit) na bielom papieri, vii. „Kópia pre indonézske colné orgány“ (Copy for Indonesian Customs) na bielom papieri.
d)

„týždenné hlásenie“ – kým rybárske plavidlo vykonáva rybolovné činnosti, t. j. od zaslania oznamu o rybolovných činnostiach (notice of action) až po zaslanie oznamu u ukončení rybolovných činností (notice of end of action) sa každý pondelok do 10.00 hod. UTC zasielajú hlásenia (weekly reports). Prvé týždenné hlásenie sa zasiela za obdobie od príchodu do grónskej rybolovnej oblasti alebo odchodu z prístavu v grónskej rybolovnej oblasti do nasledujúcej nedele o 24.00 hod. UTC. Ďalšie týždenné hlásenia sa zasielajú za obdobie od pondelka o 00.00 hod. UTC do nedele o 24.00 hod. UTC. V čase, keď sú takmer vyčerpané rybolovné možnosti, na ktoré má plavidlo oprávnenie, alebo keď je takmer vyčerpaný celkový povolený výlov stanovený v grónskom vykonávacom nariadení o kvótach, má GFLK (grónsky úrad pre kontrolu licencií) právo požiadať dotknuté plavidlo o zasielanie denných hlásení, ktoré obsahujú rovnaké informácie ako týždenná správa. V takýchto prípadoch sa nezasielajú týždenné hlásenia a hlásenia polohy;
b)

ak plavidlo opustí maurícijské vody bez toho, aby pred tým vplávalo do maurícijského prístavu, originál každého rybárskeho denníka sa elektronicky zašle do siedmich kalendárnych dní po vplávaní do akéhokoľvek iného prístavu;